b'\n_START_ARTICLE_\nAn\xc4\x91eo Kraljevi\xc4\x87\n_START_SECTION_\n\xc5\xbdivotopis\n_START_PARAGRAPH_\nBio je kustodom Hercegova\xc4\x8dke franjeva\xc4\x8dke kustodije. Kada je svoje djelo Razgovor duhovni poslao Propagandi u Rim 1859., ono mu je objavljeno, u \xc4\x8demu je veliku ulogu imao Pa\xc5\xa1ko Buconji\xc4\x87. Djelo mu je tiskano ve\xc4\x87 idu\xc4\x87e godine i distribuirano diljem Hercegovine. Sastavio je i gramatiku Grammatica latino-illyrica, radi sjemeni\xc5\xa1taraca na \xc5\xa0irokom Brijegu, koji nisu imali literaturu za u\xc4\x8diti latinski jezik. 1862. se fra An\xc4\x91eo obratio Propagandi, a nakon povoljnih sudova fra Pa\xc5\xa1ka Buconji\xc4\x87a, profesora na franjeva\xc4\x8dkom u\xc4\x8dili\xc5\xa1tu u Rimu, i generalnog definitora franjeva\xc4\x8dkog reda fra Ante Luli\xc4\x87a, objavljena je i razdijeljena po Hercegovini. Od zna\xc4\x8dajnijih djela, napisao je jo\xc5\xa1 knjigu propovijedi za pu\xc4\x8danstvo Govorenje za svetkovine. Zaslu\xc5\xbean je za po\xc4\x8detke tiskarstva u Hercegovini. Zahvaljuju\xc4\x87i njemu otvorena je prva hercegova\xc4\x8dka tiskara.'